# Csáky Istvánné

### A Wikipédiából, a szabad lexikonból.

Csáky Istvánné, született Wesselényi Anna (kőrösszegi és adorjáni gróf) (Krakkó vagy Landskron, 1584 - Krakkó, 1649 július 5. és 1650. június 29. között) a Csáky-család „ősanyja"

## [szerkesztés] Élete

Wesselényi Ferenc, Báthori István vezérkatonája és Sárkándi Anna (előbb Békési Gáspárné, 1579. novembere óta özvegy) leánya. Szülei csak 1587-ben költöztek haza Lengyelországból; atyja 1595-ben halt meg. Legtöbbet Hadadon tartózkodott és anyja gondjai alatt az akkori időhöz képest a legkitünőbb nevelésben részesült. Nem csak a gazdasszonykodásnak akkor megkívántató ezerféle ügyeihez értett, de rendszeres erkölcs- és vallástani ismeretekkel is bírt; később hosszú özvegységében némileg elsajátította a német nyelvet, megtanulta a jogtudományt, jártas lett a politikában, nagy könnyűséggel irt és levelezett sok jeles emberrel, oly időben, midőn például menye Forgách Éva (a nádor leánya) alig volt képes egy pár sort leirni. 1600 körül Erdély egyik legjelesebb férfia, körösszeghi Csáky István lett a férje, ki 1605-ben már elhalt és ő közel ötven évig özvegyen maradt; Csáky Anna, Csáky István és Csáky László gyermekeinek nevelése, a gazdálkodás és a jószágok rendbentartása képezte minden gondját. Különböző jószágaiban tartózkodott: Szilágysomlyón, Adorjánban, Nagykárolyban, Vécsen, Örményesen, Trencsénben, Almásvárban, Szendrőben, Szepesvárban. Élete utolsó éveit Krakkóban töltötte.

## [szerkesztés] Munkái

Leveleit, számszerint 79-et, jegyzetekkel és bő életrajzzal Deák Farkas adta ki: Wesselényi Anna, özv. Csáky Istvánné életrajza és levelezése. Budapest, 1875. czímmel, mely levelek az 1612–1649 időközben keltek. (Ism. 1875: Századok. Vasárn. Ujság 33. 35. sz. és Figyelő 30. sz.) Ezen levelek teljes világításba helyezik annak az időnek mezei és házi gazdasági viszonyait. A leveleket az első kettő kivételével mind özvegységében irta és Árva Wesselényi Annának jegyezte alá nevét.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/s/%C3%A1/Cs%C3%A1ky_Istv%C3%A1nn%C3%A9_8e0f.html"

Kategória: Magyar történelmi személyek

##### Views

- Szócikk
- Vitalap
- Aktuális változat

##### Keresés